Die wêreld in foto’s – 17 Mei 2017 | Maroela Media
Die Palestynse familie van Mohammed Bakr rou tydens sy begrafnis in Gaza-stad. Dié visserman is deur Israelse polisiebeamptes doodgeskiet toe hy saam met ander vissermanne vis gevang het in die Gazastrook-see. Ses ander vissermanne is hegtenis geneem. Foto: Wissam Nassar, Xinhua
Mense in Sanaa, Jemen, kry skoon water van ŉ watertrok wat geskenk is. Besmette water is die rede vir die cholerakrisis in dié land. Daar is ongeveer 11 000 gevalle en 187 sterftes tot dusver. Foto: Mohammed Mohammed, Xinhua
Vissermanne van Rongcheng vervoer seewier na die hawe in China se Shandong-provinsie. Dit is tans die seisoen vir dié tipe seewier. Foto: Wang Fudong, Xinhua
Die opgewondenheid was groot by die Fairleigh Dickinson Universiteit toe die sanger Bon Jovi op die verhoog stap vir ŉ optrede tydens dié universiteit se gradeplegtigheid. Die universiteit het ŉ landwye kompetisie gewen toe hulle die meeste reaksie op sosiale media kon uitlok om dié sanger by hul gradeplegtigheid te kry. Foto: Julio Cortez, AP
Sosaties word by ŉ nagmark in Hotan in die outonome streek Xinjiang Uygur in China verkoop. Foto: Zhao Ge, Xinhua
Dankie Maroela, dat julle ons wys wat erens in die wereld ook aangaan. Mens raak moeg vir die kommentare oor dinge waarvan mense niks weet nie.